4. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΝΑ ΥΤΙΚΩΝ Αριθ. 50071/17/48 της 26 Μαρτ./2 Απρ.  1948 (ΦΕΚ Β΄ 52) Περί προσωπικού της Κρατικής Πλωτής Δεξαμενής. Έχοντες υπ’ όψει: α) Την υπ’ αριθ. 42 της 17 Ιαν. 1948 πράξιν του Υπουργικού Συμβουλιου δι’ ης ανετέθη εις το Β. Ναυτικόν η αξιοποίησις της Πλωτής Δεξαμενής 12.000 τόννων, β) την υπ’ αριθ. πρωτ. 44080 (24.2.48) κοινήν απόφασιν Υπουργών Οικονομικών και Ναυτικών περί συνθέσεως και μισθοτροφοδοσίας του πληρώματος της Πλωτής Δεξαμενής, γ) την υπ’ αριθ. Φακελ. 50071/8/48 της 12 Φεβρ. 1948 απόφασιν Υπουργού Ναυτικών περί συγκροτήσεως συνεργείου της Πλωτής Δεξαμενής, δ) την υπ’ αριθ. Φακελ. 50071/12/48 απόφασιν Υπουργού Ναυτικών περί καθορισμού ανωτάτου ημερομισθίου εργατοτεχνιτών Κρατικής Πλωτής Δεξαμενής, ε) τας διατάξεις Νόμ. 6321 και του άρθρ. 2 του Νόμ. 19/1944 περί εξουσιοδοτήσεως του Υπουργού των Οικονομικών, ς) και ιδόντες την ανάγκην ρυθμίσεως τα της μισθοτροφοδοσίας του προσωπικού της Δεξαμενής κατόπιν της ενάρξεως της λειτουργίας αυτής και επί τη βάσει της μέχρι τούδε κτηθείσης πείρας, αποφασίζομεν. 1.Τροποποιούμεν την υπ’ αριθ. πρωτ. 44080 της 24 Φεβρ. 1948 απόφασιν ημών ως κατωτέρω. 2.Το προσωπικόν της Δεξαμενής διαιρείται εις το πλήρωμα αυτής και το εργατοτεχνικόν προσωπικόν. 3.Αμφότεραι αι κατηγορίαι των επί της Δεξαμενής εργαζομένων θα αμείβωνται δι’ ημερησίας αποζημιώσεως, και θα ανήκουν εις την κατηγορίαν των ημερομισθίων. 4.Η ημερησία αποζημίωσις ενός εκάστου εκ του προσωπικού της Δεξαμενής, ως και το εφόδιον τροφής, ορίζεται δι’ αποφάσεως του Υπουργού Ναυτικών, εντός πάντοτε των ορίων των εκάστοτε ισχυουσών Συλλογικών Συμβάσεων και δη δια μεν το πλήρωμα αυτής συμφώνως προς την υπ’ αριθ. πρωτ. 44080 της 24 Φεβρ. 1948 απόφασιν ημών, οριζομένην ίσην προς το 1/26 του βασικού μισθού των υπό των Συλλογικών Συμβάσεων εργασίας του Υ .Ε.Ν. δια τα πληρώματα Ε.Ε.Α.Σ., δια δε το εργατοτεχνικόν προσωπικόν εντός των ορίων των εκάστοτε Συλλογικών Συμβάσεων του Υπουργείου Εργασίας. 5.(Ορίζονται ημερομίσθια δια την πρώτην εφαρμογήν της παρούσης από 1-2-48). 6.Λόγω υπερωριών, καταβάλλεται επί πλέον το 1/8 του ημερομισθίου δι’ εκάστην ώραν πέραν του οκταώρου, λόγω δε εργασίας κατά τας Κυριακάς και εξαιρεσίμους εορτάς, καταβάλλεται το ημερομίσθιον, ηυξημένον κατά 75%. Σελ. 71 Πλωτές Δεξαμενές 37.Β.η.3-4 7.Εις τους εκ του προσωπικού εκτελούντας νυκτερινήν κανονικήν φυλακήν, καταβάλλονται υπερωρίαι μέχρις 8 ωρών. 8.Άπαν το προσωπικόν της Δεξαμενής δικαιούται κατά τας ημέρας παρουσίας εφόδιον τροφής εκ 3.000 δραχμών ημερησίως, όπερ καταβάλλεται εις τους δικαιούχους τοις μετρητοίς είτε διατίθεται δια την συγκρότησιν συσσιτίου. 9.Εις βάρος του προσωπικού ενεργούνται αι νόμιμοι κρατήσεις υπέρ του ΙΚΑ, και οικείων Ασφαλιστικών Ταμείων, αναλόγως της ειδικότητος εκάστου. 10.Η παρούσα δημοσιευθήτω δια της Εφημερίδος της Κυβερνήσεως, η δε ισχύς αυτής άρχεται από 1 Φεβρ. 1948. 